

 **Αθήνα, 28 Σεπτεμβρίου 2021**

**ΕΡΩΤΗΣΗ**

**Προς τους κ.κ. Υπουργούς:**

**Εξωτερικών**

 **Οικονομικών**

 **Υγείας**

**ΘΕΜΑ: «Διερεύνηση καταγγελιών για τη σύμβαση δωρεάς 10.000.000 δολαρίων από την Σαουδική Αραβία»**

Σε πρόσφατο δημοσίευμα της Εφημερίδας των Συντακτών γίνεται γνωστή η επιστολή καταγγελία του πρέσβη επί τιμή και πρώην επικεφαλή της Υπηρεσίας Διεθνούς Αναπτυξιακής Συνεργασίας (ΥΔΑΣ), κ. Νίκου Βαμβουνάκη, αναφορικά με τη δωρεά 10 εκατομμυρίων δολαρίων από τη Σαουδική Αραβία προς την Ελλάδα για την καταπολέμηση του κορονοϊού.

Η επιστολή, με ημερομηνία 17 Σεπτεμβρίου 2021, απευθύνεται προς τον πρωθυπουργό κ. Κυριάκο Μητσοτάκη και περιέχει στοιχεία του ‘’Memorandum of Financial Contribution’’ (MFC) μεταξύ της **Ελληνικής Δημοκρατίας** και του «**Ανθρωπιστικού Οργανισμού του βασιλέα Salman**» (KSRelief Centre) της Σαουδικής Αραβίας.

Σύμφωνα με τα στοιχεία, ο αριθμός του τραπεζικού λογαριασμού, που δόθηκε από την Ελληνική κυβέρνηση, δεν ανήκει στο δημόσιο αλλά στην ιδιωτική εταιρεία Price Waterhouse and Coopers, η οποία ξεκίνησε τη συνεργασία της με την ελληνική κυβέρνηση για την «παροχή συμβουλευτικών υπηρεσιών σε θέματα Αναλύσεων Δεδομένων στην ομάδα διαχείρισης PLFs για την Πανδημία Covid-19», μετά τη διακοπή συνεργασίας με την Palantir και τις αντιδράσεις, που υπήρξαν για την επεξεργασία προσωπικών δεδομένων.

**Επειδή** από το παραπάνω γεγονός προκαλούνται ερωτηματικά σε σχέση με την διαφάνεια και την εφαρμογή των ισχυουσών διατάξεων για την αποδοχή των δωρεών,

**Επειδή** δεν δόθηκαν από την κυβέρνηση - ως όφειλε- απαντήσεις και εξηγήσεις στις παραπάνω καταγγελίες

**Ερωτώνται οι κ.κ. Υπουργοί**

1. **Τηρήθηκαν στη συγκεκριμένη περίπτωση οι προβλέψεις του Δημοσίου λογιστικού και της νομοθεσίας περί δωρεών;**
2. **Ποιες διαδικασίες έχουν ακολουθηθεί μέχρι τώρα και σε ποιες ενέργειες πρόκειται να προβούν ώστε να διασφαλιστεί η διαφάνεια, το δημόσιο συμφέρον και η διερεύνηση πιθανών ευθυνών.**

**Οι ερωτώντες βουλευτές**

**Αμανατίδης Ιωάννης**

**Κατρούγκαλος Γεώργιος**

**Ξανθός Ανδρέας**

**Αβραμάκης Ελευθέριος**

**Αγαθοπούλου Ειρήνη Ελένη**

**Αθανασίου Αθανάσιος**

**Αλεξιάδης Τρύφων**

**Αραχωβίτης Σταύρος**

**Αυλωνίτης Αλέξανδρος-Χρήστος**

**Βέττα Καλλιόπη**

**Γιαννούλης Χρήστος**

**Γκιόλας Γιάννης**

**Ελευθεριάδου Σουλτάνα**

**Θραψανιώτης Εμμανουήλ**

**Καφαντάρη Χαρά**

**Κουρουμπλής Παναγιώτης**

**Μάρκου Κωνσταντίνος**

**Μεϊκόπουλος Αλέξανδρος**

**Μιχαηλίδης Ανδρέας**

**Μπάρκας Κωνσταντίνος**

**Μπουρνούς Ιωάννης**

**Νοτοπούλου Αικατερίνη**

**Παπαδόπουλος Αθανάσιος**

**Παπαηλιού Γεώργιος**

**Παπανάτσιου Αικατερίνη**

**Πούλου Παναγιού**

**Ραγκούσης Ιωάννης**

**Σαρακιώτης Ιωάννης**

**Σκούφα Ελισσάβετ**

**Συρμαλένιος Νικόλαος**

**Τελιγιορίδου Ολυμπία**

**Τζούφη Μερόπη**

**Τρανταφυλλίδης Αλέξανδρος**

**Φάμελλος Σωκράτης**

**Φίλης Νικόλαος**

**Χαρίτου Δημήτριος**

**Χατζηγιαννάκης Μιλτιάδης**